C 275/6
ET
Euroopa Liidu Teataja
18.7.2022
3.
Järgmise põlvkonna ELi turismi- ja transpordipoliitika 3.1.
Vaja on uut järgmise põlvkonna lähenemisviisi, mis on ühtlustatum ning põhineb Euroopa ja liikmesriikide poliitilistel valikutel lühiajalise, keskpika ja pikaajalise vastupanuvõime ning turismi ja transpordi täieliku taastamise kasuks.
Peamised ühised põhimõtted peaksid olema ELi uue poliitilise, sotsiaalse ja majandusliku tegevuskava keskmes, et: — taastada töötajate, elanike, turistide/reisijate ning ELi/üleilmsete era- ja avaliku sektori investorite hulgas usaldus ELi turismi- ja transpordiökosüsteemide vastu (mis koosnevad peamiselt mikroettevõtetest ja füüsilisest isikust ettevõtjatest); — aidata mõtestada ümber olemasolevad ELi turismi- ja transporditööstuse ökosüsteemid, et edendada vastupanuvõimet ja taastumist kolmekordse ülemineku (tervishoiualane, digitaalne, roheline) saavutamiseks; — taastada COVID-19-eelne nõudlus ja edendada VKEde jaoks taskukohaseid uusi investeeringuid sektorite kestlikku ja pikaajalisse kasvu pärast ajavahemikku 2021–2027. 3.2.
Euroopa Komisjoni hiljutine pakett „Eesmärk 55“ võimaldab ELil saavutada Euroopa kliimaseaduses sätestatud Euroopa kasvuhoonegaaside heitkoguste vähendamise eesmärgid.
Paketis sisalduvad ettepanekud mõjutavad ka Euroopa transpordi ja turismi ökosüsteeme.
Meetmete koostamisel tuleb lähtuda õigest poliitikast, vastasel juhul ei too ettepanekud kaasa järgmise põlvkonna ELi turismi- ja transpordipoliitikat.
Vastupidi, kavandatud meetmetega võib kaasneda märkimisväärne regulatiivkoormuse kasv nii suurte kui ka väikeste ELi ettevõtete jaoks, kahjustades nende konkurentsivõimet ELi piiride kõrval asuvate ELi-väliste transpordi- ja turismiettevõtetega võrreldes, seades sellega ohtu ELi töökohad nendes sektorites.
Seetõttu tabaks see eriti rängalt neid ELi piirkondi, mis sõltuvad suurel määral turismist.
Seepärast tuleks uue järgmise põlvkonna lähenemisviisi puhul pöörata tähelepanu kõnealuse õigusaktide paketi kulude mõjule Euroopa transpordi- ja turismiökosüsteemidele ning tagada, et nende (rahvusvahelist) konkurentsivõimet ei kahjustata.
Ainult sel viisil on võimalik kaitsta Euroopa tööhõivet ja konkurentsivõimet, vältida kasvuhoonegaaside heite ülekandumist ja tagada uue järgmise põlvkonna lähenemisviisi edu.
4.
Hea algus: uus teadlikkus EList 4.1.
Riigiabi ajutise raamistiku paindlikkuse täielik ärakasutamine peaks olema tagatud 2022. aasta lõpuni ja sama aja jooksul peaks toimima ka oluline töötusprogramm TERA.
Sellegipoolest tuleks sotsiaalvaldkonna osalejaid ja VKEde organisatsioone rohkem kaasata, et pakett vastaks mõju ja tõhususe suhtes ootustele. 4.2.
Sellest hoolimata on väikeettevõtetele ja HORECA sektori VKEdele kättesaadavate likviidsus-, finants- ja rekapitaliseerimiskavade jaoks vaja kiiresti poliitilist sekkumist, millega pikendada neid meetmeid ja programme ajavahemiku 2022–2023 lõpuni. 4.3.
Esitatud riiklikud taaste- ja vastupidavuskavad ja uus mitmeaastane finantsraamistik (2021–2027) nõuavad tugevamat ja ühtlustatud ühiste metoodikate ja tavade vahetamise süsteemi (sealhulgas Euroopa poolaasta), et tagada vajalik sümmeetriline ELi majanduse taastumine, aus konkurents avaliku ja erasektori osalejate, eelkõige restoranide ja HORECA sektori VKEde vahel riiklikul/piirkondlikul/kohalikul tasandil, sotsiaalne lähenemine ja kaasatus. 4.4.
Riiklikes taaste- ja vastupidavuskavades tehakse kindlaks, kuidas raha olemasolevate tähtaegade raames eraldatakse ja kasutatakse.
Olenevalt ELi riigist on turism hõlmatud kas turismispetsiifiliste meetmetega, millega sektorit ajakohastatakse, või horisontaalsete meetmetega, mis on tähtsad kõikide sektorite jaoks.
Seetõttu oleme töötanud välja lühiajalise kuni keskpika perioodi/pikaajalise raamistiku koos nelja peamise poliitikasambaga, millele tugineme oma lõplikes järeldustes ja soovitustes.
4.5.
I SAMMAS: likviidsus, tööhõive taastumine ja ettevõtete kindlustunde taastamine 4.5.1.
Kuna puudub selge ja ajakohane teave Euroopa Komisjoni taastamisprogrammist Euroopa Investeerimisfondi raames eraldatava rahalise toetuse eeldatava mõju kohta mikroettevõtetele ja VKEdele, väljendab komitee muret ja teeb ettepaneku — luua rakkerühm, mis teeks järelevalvet taastamismeetmete, eelkõige turismi- ja transpordisektori mikro- ja väikeettevõtetele mõeldud meetmete rakendamise ja mõju üle; — jälgida liikmesriikide riiklikke taaste- ja vastupidavuskavasid, et hinnata, kas need hõlmavad turismiga seotud reforme;